KLINIQ โชว์พื้นฐานแกร่ง ผลงานเด่น จ่อขายไอพีโอ 60 ล้านหุ้น ลงสนาม mai
KLINIQ หุ้นไอพีโอความงามพรีเมี่ยม การันตีผลงานโตต่อเนื่อง จ่อขายไอพีโอ 60 ล้านหุ้น ลงสนามเทรด mai
KLINIQ หุ้นไอพีโอความงามพรีเมี่ยม การันตีผลงานโตต่อเนื่อง จ่อขายไอพีโอ 60 ล้านหุ้น ลงสนามเทรด mai
27 ก.ย. 2565

นายแพทย์อภิรุจ ทองวัฒน์ ประธานเจ้าหน้าที่บริหาร บริษัท เดอะคลีนิกค์ คลินิกเวชกรรม จำกัด (มหาชน) หรือ KLINIQ เปิดเผยว่า KLINIQ เป็นเจ้าแรกในด้านธุรกิจคลินิกเวชกรรมด้านผิวหนังที่เตรียมเข้าจดทะเบียนในตลาดหลักทรัพย์ เอ็ม เอ ไอ (mai) โดยจะเสนอขายไอพีโอจำนวน 60 ล้านหุ้น ซึ่งบริษัทฯ มีการเติบโตอย่างต่อเนื่อง และตามเมกะเทรนด์ด้านสุขภาพได้อย่างโดดเด่น โดย KLINIQ เป็นผู้นำในธุรกิจให้บริการด้านเลเซอร์ผิวหนัง กระชับสัดส่วน ศัลยกรรมตกแต่ง และการดูแลสุขภาพแบบองค์รวมที่ทันสมัยตามหลักการแพทย์ สามารถสร้างความประทับใจให้กับลูกค้านับแสนรายทั่วประเทศ ด้วยนวัตกรรมความงามมาตรฐานสหรัฐอเมริกา หรือ US FDA ผสานกับความเชี่ยวชาญของทีมแพทย์ และการบริการที่มีมาตรฐานสูง เสริมความเข้มแข็งให้กับแบรนด์ “THE KLINIQUE”